**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SAVIVALDYBĖS BŪSTŲ PARDAVIMO**

2021 m. rugsėjo 29 d. Nr. T1-245

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktu, 26 straipsniu, Plungės rajono savivaldybės taryba nusprendžia:

1. Parduoti Savivaldybės būstus:
   1. Nuomininkei XXXXXXXX Savivaldybės būstą su rūsiu, pažymėtu plane R-41 (unikalus Nr. XXXXXXXX), esantį XXXXX, Plungėje; bendras buto plotas – 88,01 kv. m, namo statybos metai – 1998, kaina – 55 000,00 Eur (penkiasdešimt penki tūkstančiai eurų), iš jų 95,00 Eur (devyniasdešimt penki eurai su PVM) – už būsto vertės nustatymą.
   2. Nuomininkei XXXXX Savivaldybės būstą, esantį XXXXXX, Plungėje (unikalus Nr. XXXXXXXXX); bendras buto plotas – 42,90 kv. m, namo statybos metai – 1960, kaina – 30 600,00 Eur (trisdešimt tūkstančių šeši šimtai eurų), iš jų 95,00 Eur (devyniasdešimt penki eurai su PVM) – už būsto vertės nustatymą.
   3. Nuomininkei XXXXXXX Savivaldybės būstą, esantį XXXXXX, Plungėje (unikalus Nr. XXXXXXX) su bendro naudojimo patalpomis, negyvenama patalpa – sandėliu (unikalus Nr. XXXXXXXXX, pažymėjimas plane – 8I1p-10), buto bendras naudingas plotas – 30,59 kv. m, iš jų bendro naudojimo patalpų – 1 kv. m, namo statybos metai – 1926, kaina – 6 240,00 Eur (šeši tūkstančiai du šimtai keturiasdešimt eurų), iš jų 115,00 Eur (vienas šimtas penkiolika eurų su PVM) – už būsto vertės nustatymą.

2. Nustatyti, kad:

2. 1. už parduodamą Savivaldybės būstą atsiskaitoma sumokant nustatytą kainą ne vėliau kaip per 3 mėnesius po pirkimo – pardavimo sutarties pasirašymo;

2. 2. nuosavybės teisė į įsigytą Savivaldybės būstą pirkėjui pereina, kai jis visiškai atsiskaito už parduotą Savivaldybės būstą;

2. 3. lėšos, gautos pardavus Savivaldybės būstą, pervedamos į Savivaldybės biudžetą ir naudojamos Socialinio būsto fondo plėtrai, atskaičiavus su Savivaldybės būsto vertės nustatymu susijusias išlaidas.

3. Leisti perkamą Savivaldybės būstą įkeisti Lietuvos Respublikoje registruotoms kredito įstaigoms, nustatant, kad hipoteka įsigalios, kai su Plungės rajono savivaldybės administracija bus visiškai atsiskaityta už perkamą būstą, sumokėta būsto kaina, netesybos ir įvykdytos kitos prievolės.

4. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją notarų biure pasirašyti sprendimo 1 punkte nurodyto nekilnojamojo turto pirkimo–pardavimo sutartis, sąlyginės hipotekos sutartis ir kitus dokumentus, susijusius su būstų pardavimu.

Savivaldybės meras Audrius Klišonis