**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS RAJONO SAVIVALDYBĖS IR AB „LTG INFRA“ JUNGTINĖS VEIKLOS 2021 M. KOVO 2 D. SUTARTIES NR. SUTK (LGI)-19/A1-14 PAPILDOMAM SUSITARIMUI NR.1 DĖL PROJEKTO „PLUNGĖS MIESTO AUTOBUSŲ IR TRAUKINIŲ STOTIES SUJUNGIMO PROJEKTAS“ ĮGYVENDINIMO IR LĖŠŲ SKYRIMO**

2021 m. rugsėjo 29 d. Nr. T1-242

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Plungės rajono savivaldybės vardu sudaromų sutarčių rengimo ir pasirašymo tvarkos aprašo, patvirtinto Plungės rajono savivaldybės tarybos 2011 m. rugsėjo 29 d. sprendimu Nr. T1-225, 8.5 papunkčiu, Plungės rajono savivaldybės taryba n u s p r e n d ž i a:

1. Pritarti Plungės rajono savivaldybės ir AB „LTG INFRA“ jungtinės veiklos 2021 m. kovo 2 d. sutarties Nr. SUTK (LGI)-19/A1-14 Papildomam susitarimui Nr. 1 dėl projekto „Plungės miesto autobusų ir traukinių stoties sujungimo projektas“ įgyvendinimo ir lėšų skyrimo (pridedama).

2. Įgalioti Plungės rajono savivaldybės administracijos direktorių, o jo nesant - Administracijos direktoriaus pavaduotoją pasirašyti sprendimo 1 punkte nurodytą Jungtinės veiklos sutarties Papildomą susitarimą Nr.1.

Savivaldybės meras Audrius Klišonis

PRITARTA

Plungės rajono savivaldybės

tarybos 2021 m. rugsėjo 29 d.

sprendimu Nr. T1-242

**PAPILDOMAS SUSITARIMAS NR. 1**

**DĖL PROJEKTO „PLUNGĖS MIESTO AUTOBUSŲ IR TRAUKINIŲ STOTIES SUJUNGIMO PROJEKTAS“ PRIE**

**JUNGTINĖS VEIKLOS 2021 M. KOVO 2 D. SUTARTIES NR.** **SUTK (LGI)-19/A1-14**

2021 m. rugsėjo 29 d.

Plungė

Plungės rajono savivaldybės administracija (toliau – Savivaldybė), atstovaujama Administracijos direktoriaus Mindaugo Kauno, veikiančio pagal Administracijos nuostatus, patvirtintus Plungės rajono savivaldybės tarybos 2015 m. rugsėjo 24 d. sprendimu Nr. T1-227 (toliau – Atsakingasis Partneris), ir AB „LTG Infra“ (toliau – Bendrovė), atstovaujama generalinio direktoriaus Karolio Sankovski, veikiančio pagal Bendrovės įstatus (toliau - Partneris), toliau kartu vadinamos Šalimis arba Partneriais, o kiekviena atskirai – Šalimi, siekdamos sklandaus ir nustatytais terminais projekto „Plungės miesto autobusų ir traukinių stoties sujungimo projektas“ (toliau – Projektas) įgyvendinimo, sudarė šį Papildomą susitarimą Nr.1 (toliau – Susitarimas), kuriuo

**s u s i t a r i a:**

1. Vadovaudamosi Jungtinės veiklos 2021 m. kovo 2 d. sutarties Nr. SUTK (LGI)-19/A1-14 (toliau – Sutartis) 8.2. punktu, Lietuvos Respublikos civilinio kodekso 6.156 straipsniu bei atsižvelgdamos į tai, jog vienas iš Partnerių Lietuvos Respublikos pridėtinės vertės mokesčio įstatymo nustatyta tvarka ateityje sieks pasinaudoti numatytomis mokestinėmis teisėmis, Šalys susitaria pakeisti atsiskaitymo su rangovais ir paslaugų teikėjais tvarką, keičiant Sutarties 3.3.6; 4.2; 4.3 bei 4.6 punktus, ir juos išdėstyti taip:

1.1. „3.3.6. Partneris įsipareigoja laiku, šioje Sutartyje nustatytais terminais, vykdyti jam priskirtus finansinius įsipareigojimus. Partneriui vėluojant ar netinkamai vykdant šią savo pareigą, Atsakingasis Partneris turi teisę reikalauti dėl to patirtų pagrįstų nuostolių atlyginimo, kuriuos Partneris įsipareigoja atlyginti. Atsakingojo Partnerio nuostoliais bus laikomi Projekto rangovams, paslaugų teikėjams sumokėtos (kompensuotos) netesybos ir kiti pagrįsti nuostoliai, atsiradę dėl Partnerio kaltės, pagal Atsakingojo Partnerio pateiktus pagrindžiančius dokumentus. Tokius nuostolius Partneris Atsakingajam Partneriui įsipareigoja sumokėti per 30 (trisdešimt) darbo dienų nuo motyvuoto reikalavimo gavimo.“

1.2. „4.2. Projekto įgyvendinimo metu už darbus, prekes ar paslaugas patiriamos išlaidos apmokamos, taikant sąskaitų apmokėjimo būdą. Atsakingasis Partneris turi patikrinti kiekvieną gautą PVM sąskaitą faktūrą, jeigu ji nėra pateikiama tiesiogiai Partneriui Sutarties 4.3. punkte nustatyta tvarka, priimti atliktus darbus, patiektas prekes ar suteiktas paslaugas.“

1.3. „4.3. Visus mokėjimus už visus atliktus darbus, patiektas prekes ar suteiktas paslaugas pagal Projekto sutartis, tenkančias Partneriui priskirtai mokėjimų daliai, atlieka pats Partneris pagal rangovų ir (ar) prekių, paslaugų tiekėjų tiesiogiai Partneriui pateiktas PVM sąskaitas faktūras su Atsakingojo Partnerio patvirtintų ir priimtų darbų aktu. Atsakingasis Partneris savo dalies mokėjimus rangovams ar paslaugų teikėjams už Projekto sutartis organizuoja bei vykdo pats. Atsakingasis Partneris, Partneris bei rangovas tarpusavio atsiskaitymo tvarką detalizuoja pasirašydami trišalį susitarimą.“

1.4. „4.6. Partneris, gavęs patvirtinančius dokumentus apie Projekto įgyvendinimo metu patirtas išlaidas, kurios neapima Sutarties 4.3. punkte numatytųjų, pagal pateiktas Atsakingo Partnerio sąskaitas faktūras jas apmoka per 30 (trisdešimt) dienų nuo šių dokumentų gavimo dienos. Mokėjimai atliekami į Atsakingojo Partnerio rekvizituose nurodytą atsiskaitomąja banko sąskaitą.“

2. Kitos Sutarties sąlygos lieka galioti nepakeistos.

3. Susitarimas sudarytas lietuvių kalba 2 (dviem) egzemplioriais, turinčiais vienodą teisinę galią – po vieną kiekvienai Šaliai ir yra neatskiriama Sutarties dalis.

4. Šalys šį Susitarimą perskaitė, joms buvo išaiškintas Susitarimo turinys ir pasekmės, Šalys Susitarimą suprato ir, kaip visiškai atitinkantį jų valią ir ketinimus, pasirašė.

**ŠALIŲ REKVIZITAI**

Plungės rajono savivaldybės AB „LTG Infra“

administracija Geležinkelio g. 2, 03603 Vilnius

Vytauto g. 12, 90123 Plungė Adresas korespondencijai:

Į. k. 188714469 Mindaugo g. 12, 03603 Vilnius

A. s. LT064010043000040136 Į. k. 305202934

Luminor Bank, AB PVM mok. k. LT10001266621

Tel. (8 448) 73 133 E. p. LGinfrastruktura@litrai.lt

E. p. [savivaldybe@plunge.lt](mailto:savivaldybe@plunge.lt) A. s. LT217300010159175126

„Swedbank“, AB

Administracijos direktorius Generalinis direktorius

Mindaugas Kaunas Karolis Sankovski

A.V. A.V.

|  |  |
| --- | --- |
|  |  |
|  |  | |