**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SAVIVALDYBĖS ILGALAIKIO MATERIALIOJO TURTO PRIPAŽINIMO NEREIKALINGU IR NETINKAMU NAUDOTI BEI JO NURAŠYMO**

2021 m. rugsėjo 29 d. Nr. T1-240

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 punktu ir 27 straipsnio 1 dalies 5 punktu ir 2 dalimi,Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo, patvirtinto Plungės rajono savivaldybės tarybos 2018 m. balandžio 26 d. sprendimu Nr. T1-70 „Dėl Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo patvirtinimo“, 8.1 ir 10.2 punktais bei atsižvelgdama į Plungės rajono savivaldybės administracijos direktoriaus 2021 m. birželio 10 d. įsakymu Nr. DE-685 „Dėl Valstybės ir Savivaldybės materialiojo ir nematerialiojo turto pripažinimo nereikalingu arba netinkamu (negalimu) naudoti komisijos sudarymo“ sudarytos komisijos pateiktą Nereikalingų arba netinkamų (negalimų) naudoti nekilnojamojo turto ar kitų nekilnojamųjų daiktų apžiūros 2021 m. rugsėjo 2 d. pažymą Nr. TPN-23, 2021 m. rugsėjo 6 d. pažymas Nr. TPN – 24 ir Nr. TPN – 25, 2021 m. rugsėjo 7 d. pažymą Nr. TPN – 26, 2021 m. rugsėjo 14 d. pažymą Nr. TPN-27, 2021 m. rugsėjo 15 d. pažymą Nr. TPN-28 bei į Platelių seniūnijos 2021 m. rugsėjo 3 d. raštą Nr. A20-1899, Plungės rajono savivaldybės taryba nusprendžia:

1. Pripažinti nereikalingu ir netinkamu naudoti Plungės rajono savivaldybei nuosavybės teise priklausantį turtą:
   1. Butą su rūsiu (P-9 ir P-7), bendro naudojimo patalpomis ir 1/14 dalimi kitų inžinerinių statinių – Kiemo statinių, esančių Birutės g. 10-11, Plungėje, kurio inventorinis Nr. 28472, unikalus Nr. 6893-5000-3016:0012, pažymėjimas plane 1N2/m, įsigijimo vertė – 478,77 Eur, 2021 m. rugsėjo 30 d. likutinė vertė – 304,11 Eur;
   2. Metalo konstrukcijų bokštą, esantį Lentpjūvės g. 4C, Plungėje, kurio inventorinis Nr. CA-00003931, unikalus Nr. 4400-4600-3087, įsigijimo vertė - 439,00 Eur, 2021 m. rugsėjo 30 d. likutinė vertė – 439,00 Eur;
   3. Galvijų kompleksą, esantį Lesčio g., Upelkių k., Platelių sen., Plungės r., kurio inventorinis Nr. CA-00003932, įsigijimo vertė – 390,00 Eur, 2021 m. rugsėjo 30 d. likutinė vertė – 390,00 Eur;
   4. Kaminą, esantį Mokyklos g. 3, Platelių mstl., Plungės r., kurio inventorinis Nr. CA-00004029, įsigijimo vertė – 206,13 Eur, 2021 m. rugsėjo 30 d. likutinė vertė – 206,13 Eur.
   5. Negyvenamąją patalpą – Palėpę, esančią Telšių g. 16-9A, Plungėje, kurios inventorinis Nr. CA-00004158, unikalus Nr. 4400-1513-3696:2201, įsigijimo vertė – 573,00 Eur, 2021 m. rugsėjo 30 d. likutinė vertė – 0,00 Eur;
   6. Negyvenamąją patalpą – Patalpą su rūsiu (rūsio plotas 61,96 kv. m.), pažymėtą: R-1, R-18, R-19, R-23, R-24, R-25, R-26. Su bendro naudojimo patalpomis: a-2, (1/5 iš 3,56 kv. m), a-3 (1/5 iš 12,87 kv. m), bendras plotas 196,25 kv. m, adresu Telšių g. 10B-5, Alsėdžių mstl., Plungės r. sav. ir 1/6 dalimi kitų inžinerinių statinių – Kiemo statinių (kiemo aikštelė), kurių inventorinis Nr. 87513, unikalus Nr. 4400-3061-1135:4154, įsigijimo vertė – 4 666,31 Eur, 2021 m. rugsėjo 30 d. likutinė vertė – 4 148,29 Eur.

2. Įtraukti sprendimo 1.1, 1.5 ir 1.6 papunkčiuose nurodytus nekilnojamojo turto objektus į Plungės rajono savivaldybės nuosavybei priklausančių nekilnojamųjų daiktų pardavimo viešo aukciono būdu sąrašą.

3. Leisti Plungės rajono savivaldybės administracijai nugriauti sprendimo 1.2, 1.3 ir 1.4 papunkčiuose nurodytą nekilnojamąjį turtą ir už nekilnojamojo turto nugriovimą bei likvidavimą Vyriausybės nustatyta tvarka paskirti atsakingu Plungės rajono savivaldybės administracijos Vietos ūkio skyrių.

Savivaldybės meras Audrius Klišonis